שיחה:מערכת הקאסטה באמריקה הלטינית בתקופה הקולוניאלית

message: ערך מעניין, ועכשיו, אחרי 40 שנה, אני יודע מה מקור הביטוי "כושי סמבו" ששימש אותנו בילדותנו, לפני עידן הפוליטיקלי קורקט. חסרות לי כמה תשובות לכמה שאלות - 
* הפתיח של הערך אומר שהשייכות לקסטה לא הייתה רק על פי המוצא אלא גם על פי מאפיינים תרבותיים נוספים. האם ניתן להרחיב?
* האם פרט לגרסיאס אל סקר, הייתה משמעות משפטית לקסטה? האם היו חוקים המקנים זכויות לפי שייכות לקסטה? האם הירושה בין אירופאי ובין בנו המולאט הייתה כמו ירושה בין אירופאי ובנו האירופאי?
* חסרה לי מאוד התייחסות למצב כיום. האם נותרו שרידים לשיטה? האם היא ממשיכה להשפיע? 
בסך הכל ערך מעניין ויפה. קילגור טראוט*הצטרפו למיזם המדינות* 07:08, 25 ביולי 2007 (IDT)
replies: text: תודה על ההערות. ארחיב מאוחר יותר. בנתיים תשובות קצרות:

text: *להוציא את האליטה, לא כל אחד הסתובב עם שושלת יוחסין באמתחתו, וכך, סוגיות של שליטה בשפה הספרדית, מקום מגורים (עירוני או כפרי), מידת אינטגרציה בשוק (משתמש בכסף או סחר חליפין) ורשתות חברתיות השפיעו על הגדרתו של אדם כשיך לקאסטה מסוימת. מטבע הגדרה זו הדבר נתון היה לשינוי, גם אם לא קרה לעתים קרובות בחיי אדם. פרטתי מעט בפרק המוביליות ואשתדל להרחיב.

text: *לא הייתה משמעות משפטית שונה לכל קאסטה וקאסטה. כן הייתה משמעות משפטית שונה להיות אינדיאני, שכן אלו היו חייבים במס גולגולם\ת מיוחד רק להם והיו כפופים למתן עבודה כשירות ל"מדינה" או לאדונים מקומיים, דוגמת המיטה במכרות של פוטוסי באנדים. נוסף על כך, ציבורים שלמים בחברה הקולוניאלית נחשבו כ"קטינים" בפני החוק, ללא קשר לגיל, מתוך הנחה שיכולתם להתמודד עם החוק ולהבינו מוגבלת, והם זקוקים לסיעו של אדם אחראי (גבר ספרדי). על אלו נמנו קטינים של ממש, אך גם נשים, עניים (לעתים), אינדיאנים וכדומה. פרקטיקה זו לא הייתה בהכרח אפליה לרעה, שכן רבים מאלו אכן נזקקו לסיוע בעת שנפגשו עם החוק, והמדינה מימנה בעל תפקיד מיוחד שהגן עליהם בהליכים משפטיים. לגביירושה, למשל, ככל הידוע לי הדבר היחידי ששינה הוא מעמדו של הצאצא - חוקי או לא (והיו סיבות שונות ללמה לא: מחוץ לנישואים, תוצאה של איחוד עם איש או אשת כנסייה וכדומה - גם בזה טיפל הליך הגראסיאס אל סקאר) - ולא הקאסטה שלו. כלומר בן מסטיסו יכל להיות חוקי ויכל להיות לא חוקי, וזה מה שהיה חשוב, לא היותו מסטיסו. נכון שיש קורלציה מסויימת בין מעמד חוקי של צאצא לקאסטה, אולם הדברים אינם זהים.

text: *בכוונה הגדרתי את הערך כמוגבל לתקופה הקולוניאלית, שכן גלגול המודרני של מערכת הקאסטה הקולוניאלית הוא כל סוגיית הגזע והאתניות באומות המודרניות, וזה נושא עצום שכאי לערך בפני עצמו, אולי, ובכל מקרה אינו שייך כאן. באופן כללי מערכת הקאסטה הרשמת בוטלה עם העצמאות, שרדה עוד כמה עשורים כי הקודים המשפטיים לא השתנו כל כך מהר, והפכה לסוגייה שנדונה במונחים של אתניות וגזע, ולא קאסטה. בו בזמן רעיונות כגון דמוקרטיה גזעית והגזע הקוסמי נועדו להתמודד עם מורשת קולונילאית זו בחברה המודרנית, ומידת הצלחתן נתונה לדיון עמוק. ארחיב קצת, אולם לא נראה לי נכון להיכנס לנושא בערך זה.

text: בקיצור, אני צריך לחשוב קצת ולקרוא כדי להתרענן בשאלה המשפטית, ואז ארחיב מעט. בברכה ובתודה, אורי • שיחה 16:52, 25 ביולי 2007 (IDT)

message: נראה לי טבעי יותר "מערכת הקסטות". ‏odedee • שיחה 09:45, 26 ביולי 2007 (IDT)
replies: text: הסיבה שבחרתי ביחיד היא שבעברית אין כמעט פרסומים על הנושא, כך שידיעותי עליו שאובות מאנגלית. באנגלית נהוג לדבר על The Casta System. הדבר שונה במקצת מהביטוי הספרדי castas, ברבים, המתייחס לבני התערובת בלבד, ומותיר את הספרדים, האינדיאנים והשחורים בחוץ. כך, קאסטאס הם בני התערובת ומערכת הקאסטה מתייחסת לכולם. מכיוון שכך השם ביחיד היה לי טבעי, אבל אני מבין את ההיגיון שבשם ברבים. אם למרות הבר זה נראה השם ברבים מתאים יותר בעברית, לא אתנגד להעברה. בברכה, אורי • שיחה 13:17, 26 ביולי 2007 (IDT)
thread_title:  למה ביחיד? 

message: שלום שיחה. בערכים בשפה הפורטוגזית והספרדית יש רמה מסוימת של הסתייגות\ביקורתיות כלפי הנושא. הוא מתואר כתפיסה היסטוריוגרפית מודרנית.--2A00:A040:184:2F80:6CCA:C19A:C9F9:3081 15:00, 3 בספטמבר 2022 (IDT)
replies: text: איני יודע לגבי הדיוק בערכים אלה 2A00:A040:184:2F80:6CCA:C19A:C9F9:3081 15:01, 3 בספטמבר 2022 (IDT)
replies: text: :משתמש:Uri R 2A00:A040:184:3120:FC2C:CAF7:FF63:FCDF 23:45, 11 בספטמבר 2022 (IDT)
thread_title: הפתיח